Ariovistos
Ariovistos a oa ur German staliet e Galia hag a stourmas a-enep ar Romaned e-pad brezelioù Julius Caesar.

A orin tribok, pe suev, pe marcomann e oa. Atav, e orin german a zo kadarnaet gant an titl Rex Germanorum a voe roet dezhañ gant Caesar.

Istor 
Ne ouzer ket kalz traoù diwar-benn deroù buhez vilourel Ariovistos. Sur a-walc'h e vrezelas a-enep meuriadoù german all a-raok bout deuriet gant Galia.

Hervez Julius Caesar e oa Ariovistos penn ur c'hengevredadur Germaned,  Sueved anezho, a glaskas en em staliañ e Galia etre 75 ha 58 kent J.K. Daoust ma oa suevat e komze ar c'helteg, hag un anv keltiek a zouge:. Ariovistos a dalv : « an hini a wel da-bell ». Ne oa ket dianav ar bed roman dezhañ rak mont a reas da Roma. Eno e annezas e ti Marcus Mettius, nes da Gaesar. Hag anavout a rae Metellus Celer,a oa gouarnour an Narbonensis.
Ariovistos a oa liespriedad. Da gentañ e timezas gant ur Suevez e Galia,  ha goude gant c'hoar tiern an Noriked, war an Danav. 

Ar Sekwaned, ur meuriad kelt staliet e su Elzas hag e Franche-Comté, a zivizas  tuta Sueved evit diarbenn o enebour pennañ : meuriad an Aedui (kevreet gant ar Romaned). Etre 65 ha 62 kent J.K. ar c'hevread sekwan-ha-suev a drec'has an Aedi hag a gollas ar braz ag e varc'hegerezh ha lezel gouestlidi gant ar Sekwaned. Evel prof o harp e roas ar Sekwaned tiriadoù e su Elzas d'ar Sueviz.  

Goude kejañ gant Caesar hag a ginnigas dezhañ rannañ Galia etrezo o-daou (an norzh evit ar C'hermaned, ar su evit Roma), Ariovistos a voe trec'het gant ar Romaned d'ar 14 Gwengolo 58 kent J.-K., e traoñ ar Vogezoù. Gloazet e voe, met dont a reas a-benn da dec'hel en ur dreuziñ ar Roen, gant  marc'hegerien roman war e lerc'h. Repu a gavas e Germania, lec'h ma varvas e 54 kent J.K.

Notennoù 

Sueved